PREDLOG
Na podlagi 66. člena Zakona o uresničevanju javnega interesa za kulturo (Uradni list RS, št. 96/02, 77/07 – UPB1, 56/08, 4/10, 20/11, 111/13, 68/16 in 61/17, 21/18 – ZNOrg, 3/22 – ZDeb, 105/22 – ZZNŠPP, 8/25 in 77/25 – v nadaljevanju: ZUJIK) in 6. in 15. člena Statuta Občine 2 (Uradni list RS,  št. … in Uradne objave Občine 2, št. …)   je Občinski svet Občine 2 na ...... redni seji dne ......... sprejel 

P R A V I L N I K
o sofinanciranju programov
 ljubiteljske kulturne dejavnosti
 v Občini 2


I. SPLOŠNE DOLOČBE

1. člen
(vsebina pravilnika)

S tem pravilnikom se določajo:
· izvajalci programov in dejavnosti s področja ljubiteljske kulture, 
· pogoji in merila za izbiro in sofinanciranje ter ocenjevanje in vrednotenje izvajanja ljubiteljske kulture na lokalni ravni, 
· način določitve višine sofinanciranja, 
· postopek izbire, ocenjevanja in vrednotenje izvajanja ljubiteljske kulture,
· način sklepanja in vsebina pogodb o sofinanciranju ter 
· način izvajanja nadzora nad pogodbami o sofinanciranju. 

2. člen
(opredelitev javnega interesa v kulturi)

Javni interes za kulturo temelji na zagotavljanju kulturnih dobrin, s katerimi se uresničuje kulturni razvoj Slovenije in slovenskega naroda, za katerega skrbijo Republika Slovenija in lokalne skupnosti.

Lokalna skupnost sprejme svoj lokalni program za kulturo za obdobje osmih let, pri čemer lahko program vsebuje tudi dolgoročne usmeritve, ki presegajo to obdobje.

Kulturne dejavnosti so vse oblike ustvarjanja, posredovanja in varovanja kulturnih dobrin na področju nepremične in premične kulturne dediščine, besednih, uprizoritvenih, glasbenih in drugih umetnosti ter področje knjižničarstva in založništva.
Javni interes za zagotavljanje kulturnih dobrin uresničuje občina tudi z vzdrževanjem javne in druge kulturne infrastrukture.

II. LETNI PROGRAM KULTURE

3. člen
(opredelitev programov in področij ljubiteljske kulture)
Za uresničevanja javnega interesa v kulturi se v skladu s proračunskimi možnostmi in ob upoštevanju načela enake dostopnosti javnih sredstev za vse izvajalce, iz proračuna občine lahko sofinancirajo naslednja področja ljubiteljske kulture: 
· vokalno glasbena dejavnost, 
· instrumentalno glasbena dejavnost, 
· dejavnost gledaliških skupin, 
· dejavnost plesnih skupin, 
· dejavnost likovnih skupin, 
· fotografska dejavnost,
· dejavnost šolskih kulturnih društev v delu, ki presega vzgojno-izobraževalne programe, 
· jubileji društev, 
· organizacija in izvedba kulturnih prireditev ali projektov krajevnega pomena,
· izobraževanje strokovnih kadrov za vodenje ljubiteljskih kulturnih dejavnosti,
· kulturna dejavnost v drugih društvih, ki imajo v svoji dejavnosti registrirano tudi kulturno dejavnost,
· sodelovanje na občinskih, regijskih in državnih prireditvah ter na prireditvah v tujini,
· založništvo (izdaja knjig, avdio/video zapisov ipd.),
· projekti, 
· nagrade in
· tekmovanja.

4. člen
(letni program kulture)

Letni program kulture (v nadaljevanju LPK) opredeljuje področja kulture, ki so v javnem interesu in na katerih se zagotavljajo kulturne dobrine kot javne dobrine. V njem so opredeljene dejavnosti in posamezni programi oziroma projekti kulture, ki se sofinancirajo iz sredstev občinskega proračuna ter njihova vsebina, namen in višina sredstev v proračunu.

5. člen
(izvajalci programov in dejavnosti)

Pravico do prijave na javni razpis za sofinanciranje imajo kulturna društva, ki so registrirana za izvajanje dejavnosti, opredeljenih v javnem razpisu. 


III. POGOJI IN MERILA TER NAČIN DOLOČITVE VIŠINE SOFINANCIRANJA

6. člen
(pogoji in merila za izbiro in sofinanciranje)

Pogoji in merila za izbiro in sofinanciranje so kot priloga sestavni del tega pravilnika. Od dneva objave razpisa do odločitve o izboru predlogov izvajalcev, se pogoji in merila iz prejšnjega odstavka ne smejo spreminjati.






7. člen
(način določitve višine sofinanciranja)

S Pogoji in merili (v nadaljevanju: merila) je uveljavljen vrednostni način določitve višine sofinanciranja skupin programov in/ali področij LPK. Končna vrednost vsakega izbranega programa in/ali področja LPK se določi na podlagi v prilogi zapisanih meril in po naslednjem postopku:
· z LPK je določena višina sredstev za vsako razpisano skupino programov in/ali področij ljubiteljske kulture,
· na podlagi na JR prispelih prijav vseh upravičenih izvajalcev LPK se izračuna skupno število točk za vsako razpisano skupino programov in/ali področij ljubiteljske kulture,
· izračunana vrednost točke za vsako razpisano skupino športnih programov in/ali področij je količnik med višino sredstev po LPK in skupnim številom točk razpisane skupine programov in/ali področij ljubiteljske kulture,
· končna višina sredstev za vsak izbrani program in/ali področje ljubiteljske kulture upravičenega izvajalca je zmnožek števila (njegovih) zbranih točk in izračunane vrednosti točke skupine programov in/ali področja ljubiteljske kulture.

Sredstva na osnovi sprejetih programskih nalog izvajalcem zagotavlja občina iz vsakoletnega proračuna. 

Izvajanje programov se mora nanašati na območje občine oziroma na njene občane.


IV. POSTOPEK SOFINANCIRANJA LPK

8. člen
(načini sofinanciranja LPŠ)

Sofinanciranje izvajanja LPŠ iz javnih sredstev se lahko izvede z javnim razpisom.

9. člen
(javni razpis in razpisna dokumentacija)  

V skladu z Zakonom o uresničevanju javnega interesa za kulturo,  pravilnikom in sprejetim LPK, župan izda sklep o začetku postopka za sofinanciranje LPK. 

S sklepom določi:
· predmet sofinanciranja,
· predviden obseg javnih sredstev,
· cilje, ki se jih želi doseči in
· besedilo javnega razpisa. 

Javni razpis (v nadaljevanju JR) objavi občinska uprava.

Objava JR mora vsebovati najmanj: 
· naziv izvajalca JR,
· pravno podlago za izvedbo JR, 
· predmet JR, to je programe in/ali področja ljubiteljske kulture,
· navedbo pogojev, ki jih morajo izpolnjevati prijavitelji za kandidiranje na JR (upravičeni izvajalci LPK), 
· navedbo pogojev in meril za vrednotenje programov in področij ljubiteljske kulture, 
· okvirno višino sredstev, ki so na razpolago,
· obdobje, v katerem morajo biti dodeljena sredstva porabljena, 
· rok za predložitev vlog in način oddaje vlog,
· datum in način odpiranja vlog,
· rok, v katerem bodo prijavitelji obveščeni o izidu JR,
· kontaktno osebo, pooblaščeno za dajanje informacij o JR in razpisni dokumentaciji.

Razpisna dokumentacija mora vsebovati:
· razpisne obrazce,
· navodila izvajalcem za pripravo in oddajo vloge,
· informacijo o dostopnosti do pravilnika, LPK ter pogojev in meril,
· vzorec pogodbe o sofinanciranju programov.

10. člen
(komisija za izvedbo JR)

Postopek JR vodi tričlanska komisija, ki jo za vsak razpis izmed uslužbencev občinske uprave s sklepom imenuje župan.

Komisija pred objavo JR:
· oceni ustreznost besedila JR,
· oceni uspešnost javnega razpisa in
· o tem pripravi zapisnik.

Predsednik in člani komisije ne smejo biti z vlagatelji, ki kandidirajo za dodelitev sredstev, interesno povezani v smislu poslovne povezanosti, sorodstvenega razmerja (v ravni vrsti ali v stranski vrsti do vštetega četrtega kolena), v zakonski zvezi, v zunajzakonski skupnosti, v svaštvu do vštetega drugega kolena tudi, če so te zveze, razmerja oziroma skupnosti že prenehale. Prav tako ne smejo sodelovati pri delu komisije, če obstajajo druge okoliščine, ki bi vplivale na njihovo neobjektivnost in nepristranskost (npr. osebne povezave). 
Predsednik in člani komisije podpišejo izjavo o prepovedi interesne povezanosti. 
Komisija se sestaja na rednih in izrednih sejah. Seje lahko potekajo tudi dopisno. Komisija o poteku sej in o svojem delu vodi zapisnik. Za sklepčnost in sprejemanje odločitev je potrebna navadna večina. 

Naloge komisije so: 
· [bookmark: _Hlk218683189]pregled in ocena vsebine razpisne dokumentacije,
· odpiranje in ugotavljanje pravočasnosti ter popolnosti prejetih vlog,
· pregled in ocena vlog na podlagi meril, pogojev in kriterijev navedenih v JR in v razpisni dokumentaciji, 
· priprava predloga izvajalcev LPK po izbranih skupinah programov/ področjih ljubiteljske kulture,
· pregled in potrditev predloga izbire in sofinanciranja LPK po skupinah programov/ področjih ljubiteljske kulture ter izvajalcih,
· vodenje zapisnikov o svojem delu.

Kulturna društva imajo pod enakimi pogoji prednost pri izvajanju programov/področij LPK.

Ocenjevanje in vrednotenje vlog  ter zapisnik komisije niso javni.

Strokovno-administrativna dela za komisijo opravlja občinska uprava. 


11. člen 
(postopek izvedbe JR)

Občina besedilo JR in razpisno dokumentacijo objavi  v uradnih objavah občine in na svojih spletnih straneh. Rok za prijavo na JR ne sme biti krajši kot štirinajst (14) dni od objave JR.

Vloga mora biti oddana v zaprti ovojnici z oznako »Ne odpiraj – vloga« in navedbo JR, na katerega se nanaša. 

Vloga je lahko tudi elektronska, če je tako določeno v besedilu JR. Način elektronske predložitve vloge se določi v razpisni dokumentaciji.

Odpiranje prejetih vlog opravi komisija v roku in na način, ki je predviden v JR. 

Odpirajo se samo v roku dostavljene vloge, ki so v pravilno izpolnjeni in  označeni ovojnici ter v vrstnem redu, po katerem so bile prejete.
Odpiranje prejetih vlog ni javno.

Za vsako vlogo komisija na odpiranju ugotovi formalno popolnost glede na to, ali je bila oddana pravočasno in s strani upravičenega vlagatelja ter ali so bili predloženi vsi zahtevani dokumenti.

O odpiranju vlog se vodi zapisnik, ki vsebuje:
· kraj in čas odpiranja prispelih vlog,
· imena navzočih članov komisije,
· naziv vlagateljev navedenih po vrstnem redu odpiranja,
· ugotovitve o (ne)popolnosti, (ne)pravočasnosti, (ne)ustreznosti posamezne vloge ter navedbo morebitne manjkajoče dokumentacije,
· seznam vlog, ki ustrezajo pogojem javnega razpisa,
· seznam vlog, ki naj se dopolnijo,
· podpise vseh članov komisije.

12. člen 
(poziv za dopolnitev vloge)

Na podlagi zapisnika o odpiranju vlog komisija v roku osmih (8) dni pisno s sklepom pozove tiste vlagatelje, katerih vloge niso bile popolne, da jih dopolnijo. Rok za dopolnitev vlog ne sme biti krajši od osem (8) dni in ne daljši od petnajst (15) dni. 

Nepopolne vloge, ki jih vlagatelji v roku iz prejšnjega odstavka ne dopolnijo, se zavržejo s sklepom. 

13. člen
(predlog izbora programov in področij ljubiteljske kulture)

Komisija na podlagi meril in kriterijev pripravi predlog izbora programov in področij ljubiteljske kulture s predlogom razdelitve razpoložljivih proračunskih sredstev.

14. člen 
(odločba o izbiri ali zavrnitvi)

Na podlagi predloga komisije izvajalec razpisa izda odločbo o izbiri ter obsegu sofinanciranja ali o zavrnitvi sofinanciranja programa ali področja LPK.

Odločba o izbiri je podlaga za sklenitev pogodb o sofinanciranju izvajanja LPK.

Ob izdaji odločbe o izbiri izvajalec razpisa vlagatelja pozove k podpisu pogodbe o sofinanciranju izvajanja LPK.

15. člen 
(pritožbeni postopek: ugovor)

Zoper odločbo o izbiri je možno podati ugovor oz. pritožbo v roku osmih (8) dni od prejema odločbe. 

Predmet ugovora ne more biti primernost meril za ocenjevanje vlog.

Vloženi ugovor ne zadrži podpisa pogodb z izbranimi vlagatelji.

O ugovoru odloči župan v roku tridesetih (30) dni od prejema ugovora. Odločitev župana je dokončna. O odločitvi župan obvesti komisijo.

Zoper odločitev župana je dopusten upravni spor, ki se vloži v roku tridesetih (30) dni od vročitve odločbe.

16. člen
(objava rezultatov JR)
Rezultati JR se po zaključku postopka JR objavijo  na spletni strani občine. 


V. VSEBINA POGODB Z IZVAJALCI LPK IN NAČIN IZVAJANJA NADZORA NAD POGODBAMI

17. člen 
 (pogodba z izbranimi izvajalci LPK)

Z izbranimi izvajalci LPK se sklene pogodba o sofinanciranju izvajanja LPK. 

V pogodbi se opredeli:
· naziv in naslov naročnika ter izvajalca dejavnosti,
· skrbnika pogodbe,
· pravna osnova za sklenitev pogodbe,
· vsebina in obseg programov in/ali področij,
· čas realizacije programov in/ali področij,
· višina dodeljenih sredstev, 
· terminski plan porabe sredstev, 
· način nadzora nad namensko porabo sredstev, izvedbo programov/področij ter predvidene sankcije v primeru neizvajanja,
· roke za zagotavljanje finančnih sredstev,
· način in vzrok spremembe višine pogodbenih sredstev, 
· način, vsebina in rok za poročanje o realizaciji LPK po pogodbi,
· določilo, da izvajalec, ki nenamensko koristi pogodbena sredstva ali drugače krši pogodbena določila, ne more kandidirati za sredstva na naslednjem JR,
· druge medsebojne pravice in obveznosti.

Če se vlagatelj v roku osmih (8) dni ne odzove na poziv k podpisu pogodbe, se šteje, da je umaknil vlogo za sofinanciranje.







VI. NAČIN FINANCIRANJA IZVAJALCEV LETNEGA PROGRAMA KULTURE

18. člen
(dodelitev odobrenih sredstev in njihova poraba)

Sredstva, ki jih občina namenja za sofinanciranje programov in dejavnosti na področju ljubiteljske kulture se razdelijo na:
· 70 % sredstev za sofinanciranje redne dejavnosti društev,
· 10 % sredstev za  jubileje, nagrade in za tekmovanja, ki se jih udeležijo društva in
· 20 % sredstev za sofinanciranje projektov društev. 

Za nerazporejena ali neporabljena sredstva iz naslova projektov, jubilejev, nagrad in tekmovanj se povečajo sredstva za redno dejavnost in jih ni mogoče prenesti v naslednje proračunsko leto.

Izvajalcem LPK se 70 % dodeljenih sredstev za realizacijo programov/področij ljubiteljske kulture izplača najkasneje 30 dni po podpisu pogodbe, preostali del, to je 30 %, pa  najkasneje do 31. decembra tekočega leta. 

Izvajalec občini kot osnovo za izplačilo sredstev izstavi e-račun za prvi in za drugi del izplačila posebej. 

E-računu za drugi del izplačila morajo biti priložene kopije računov, ki se nanašajo na porabo sredstev. 

E-račun za drugi del sredstev mora biti izstavljen najkasneje do 30. novembra tekočega leta. V primeru, da  stroški programa oz. projekta nastanejo v mesecu decembru tekočega leta, se dokazila za to obdobje pošljejo skupaj z zaključnim poročilom.

Rok porabe proračunskih sredstev iz javnega razpisa  za sofinanciranje dejavnosti po tem pravilniku  je do konca tekočega leta, v katerem je bil JR  objavljen.

V kolikor izvajalec LPK ne izkaže  upravičenih stroškov programa v pogodbeni višini, je upravičen le do višine javnih sredstev za izkazane upravičene stroške programa. Morebitno razliko med prejetimi sredstvi in priznano višino sofinanciranja  na podlagi priznanih upravičenih stroškov, mora vrniti v občinski proračun najkasneje v roku trideset (30) dni od prejetega poziva.

Izvajalec LPK lahko dodeljena sredstva nameni za upravičene stroške izključno po programu, za katerega so bila dodeljena.

19. člen
(predplačila)

Do sklenitve pogodbe o sofinanciranju izvedbe LPK na podlagi JR, se lahko izvajalci LPK sofinancirajo na podlagi pogodbe o dodelitvi akontacije sredstev za sofinanciranje izvajalcev LPK. Le-ta se lahko sklene samo z izvajalcem LPK iz preteklega leta. 

Višina predplačila ne sme presegati 30 % vrednosti zneska pogodbe iz preteklega leta. 

Po sklenitvi pogodbe o sofinanciranju izvedbe LPK na podlagi JR, se nakazana sredstva poračunajo.





20. člen
(upravičeni stroški)

Upravičeni stroški so stroški, ki nastanejo pri izvajanju programov/področij ljubiteljske kulture in niso sofinancirani iz drugih sredstev občinskega proračuna.

Upravičeni stroški programov/področij ljubiteljske kulture so:
– avtorski honorarji, pogodbe o delu,
– stroški avtorskih pravic (SAZAS, IPF, AAS …),
– kotizacije (za udeležence na seminarjih) in prijavnine (za udeležence na festivalih),
– stroški izvedbe izobraževanj za člane društva,
– najemi prostorov in opreme za vaje ali prireditve,
– notno gradivo (tudi kopiranje),
– tisk gradiva (oblikovanje in tisk promocijskega materiala za prireditve, založniški projekti),
– poštne storitve za namen promocije prireditev,
– stroški scenografije, rekvizitov ter gledaliških, plesnih in folklornih kostumov,
– stroški nakupa zborovskih oblek (če niso zajeti v projektu),
– potni stroški organizatorjev, mentorjev in udeležencev,
– najem vozila oziroma stroški prevoza na nastop,
– stroški povezani z ureditvijo prostora za izvedbo nastopa, koncerta …
– poštne in druge storitve za oglaševanje prireditev,
– stroški pogostitve največ v deležu 10 % sredstev, prejetih na javnem razpisu za redno delovanje 
   društva,
– drugi stroški največ v deležu 5 % sredstev, prejetih na javnem razpisu za redno delovanje društva,
– pisarniški material,
– stroški plačilnega prometa,
– stroški povezani z delovanjem spletnih strani,
– elektrika, voda, ogrevanje,
– stroški telefonskih storitev,
– računovodske storitve.

Sredstva pridobljena na JR lahko praviloma predstavljajo največ 80 % upravičenih stroškov sofinanciranja programa/področja ljubiteljske kulture.

Stroški programa/področja ljubiteljske kulture, ki so financirani iz drugih proračunskih postavk naročnika JR, niso upravičeni stroški programa.







VII. SPREMLJANJE  IZVAJANJA LETNEGA PROGRAMA KULTURE IN POROČANJE

21. člen 
(spremljanje izvajanja LPK) 

Izvajalci LPK so dolžni izvajati izbrane programe/področja ljubiteljske kulture najmanj v obsegu opredeljenem v pogodbi, sredstva pa nameniti za izbran program/področje ljubiteljske kulture v skladu z JR.

O izvedbi odobrenih  programov/področij ljubiteljske kulture morajo izvajalci občini v pogodbenem roku predložiti:
· vsebinsko in finančno poročilo o izvedbi sofinanciranih programov/področij ljubiteljske kulture,
· dokazila o namenski porabi sredstev, ki so bila pridobljena na podlagi JR,
· izjavo o resničnosti podatkov.

Nadzor nad izvajanjem pogodbe in porabo proračunskih sredstev izvaja občinska uprava ali s strani občinske uprave pooblaščena strokovna organizacija, ki lahko kadar koli v času trajanja pogodbe izvede nadzor.

Nadzor se izvaja z uporabo naslednjih postopkov:
· pregled periodičnih poročil izvajalcev,
· pregled spletnih strani izvajalcev ter spremljanje medijskih oblik javnega nastopanja,
· razgovori skrbnika pogodb z izvajalci na sedežu občinske uprave,
· preverjanje izvedbe programov na mestu izvajanja – prireditvenem objektu,
· pregled izvajanja na sedežu izvajalca in revizijski pregled na podlagi predloga.

O izvedbi kontrole se naredi uradni zaznamek, iz katerega je razviden izvajalec LPK, datum in ura, število prisotnih udeležencev programa ter ime in priimek pristojnega izvajalca kontrole. 

22. člen
(poročila izvajalcev)

Izvajalci programov/področij LPK morajo občinski upravi najkasneje do 31. januarja naslednjega leta oddati letno vsebinsko poročilo o izvedbi programov z opredeljenimi cilji in doseženimi rezultati, ter finančno poročilo.

Če izvajalec poročila ne odda do 31. januarja naslednjega leta se šteje, da programov/področij LPK ni izvajal.

Izvajalec, ki krši pogodbena določila, ne more kandidirati na prvem naslednjem JR za sofinanciranje programov športa.
23. člen
(obveznost vrnitve na razpisu pridobljenih sredstev zaradi kršitve pogodbenih določil)

V primeru, da je na podlagi nadzora ugotovljeno, da izvajalec programa/področja LPK ne izvaja v obsegu in kakovosti kot je bil prijavljen na JR in opredeljen v pogodbi, se lahko sorazmerno zniža višina odobrenih sredstev oz. se zahteva vrnitev le-teh. 

Izvajalec programa/področja LPK mora prejeta sredstva skupaj z zakonitimi obrestmi vrniti v proračun občine v roku trideset (30) dni v primeru:
· če je bila na podlagi nadzora ali iz predloženega poročila ugotovljena nenamenska poraba sredstev ali pa se ni izvedel odobreni program/področje LPK,
· če prejemnik ni oddal poročila o realizaciji programa/področja LPK v roku, določenem v pogodbi oziroma ni obrazložil in utemeljil podaljšanje roka porabe sredstev, glede na terminski plan.

V kolikor izvajalec ne vrne sredstev v predpisanem roku, začne občinska uprava v nadaljnjih tridesetih (30) dneh s postopkom sodne izterjave.  
24. člen

Za vsa vprašanja, ki jih pravilnik ne določa, se uporablja Zakon o uresničevanju javnega interesa za kulturo. 

IX. PREHODNE IN KONČNE DOLOČBE

25. člen
(prenehanje veljavnosti)

Z dnem uveljavitve tega pravilnika preneha veljati Pravilnik  o sofinanciranju programov in dejavnosti na področju ljubiteljske kulture v Občini 2 (Uradne objave Občine 2, št. X).

26. člen
(veljavnost pravilnika)

Ta pravilnik začne veljati petnajsti (15) dan po objavi v Uradnih objavah Občine 2.


Številka: ...................									
Datum:   ...................							                                                                                                                                                     

ŽUPAN



















Priloga:
· Pogoji in merila za izbiro, sofinanciranje, ocenjevanje in vrednotenje letnega programa kulture v Občini 2








PRILOGA:

POGOJI IN MERILA 
ZA IZBIRO, SOFINANCIRANJE, OCENJEVANJE IN VREDNOTENJE
LETNEGA PROGRAMA KULTURE V OBČINI 2

1. UVODNA DOLOČILA

1. člen
Pogoji in merila za izbiro, sofinanciranje, ocenjevanje in vrednotenje LPK v Občini 2 so priloga Pravilnika o sofinanciranju programov ljubiteljske kulturne dejavnosti v Občini 2.

S pogoji in merili je uveljavljen vrednostni način določitve višine sofinanciranja skupin programov in/ali področij ljubiteljske kulture. Končna vrednost vsakega izbranega  programa in/ali področja se določi po postopku iz 7. člena pravilnika.

Za uresničevanje javnega interesa v kulturi so po tem pravilniku opredeljeni načini vrednotenja naslednjih področij ljubiteljske kulture:
· sofinanciranje programov s področja kulturne dejavnosti.

Za ostale vsebine znotraj posameznih področij kulture bodo kriteriji in merila za vrednotenje ter višina proračunskih sredstev opredeljeni v okviru LPK za leto, za katerega se LPK sprejema, v kolikor bi se pojavil interes za njihovo sofinanciranje.

Izvajalci iz 5. člena odloka postanejo upravičeni izvajalci LPK, če izpolnjujejo naslednje pogoje:
· imajo sedež v Občini 2, 
· opravljajo dejavnost s področja kulture in imajo ustrezno registracijo v skladu z veljavno zakonodajo, 
· so na dan objave JR najmanj eno leto registrirani kot kulturno društvo,
· imajo urejeno evidenco o članstva in evidenco o plačani članarini (izjema so šolska kulturna društva, katerih člani ne plačujejo članarine) in ostalo dokumentacijo, kot jo določa ZUJIK, 
· imajo zagotovljene materialne, prostorske, kadrovske in organizacijske možnosti za uresničitev načrtovanih aktivnosti, 
· izdelano finančno konstrukcijo iz katere so razvidni viri prihodkov in stroškov izvedbe programov,
· da je predloženi program je namenjen čim večjemu številu uporabnikov, 
· vsako leto strokovni službi redno dostavljajo poročila o realizaciji programov z zahtevanimi dokazili in plan aktivnosti za prihodnje leto, 
· izvajajo ljubiteljsko kulturno dejavnost na neprofitni osnovi, 
· izpolnjujejo kriterije iz tega pravilnika. 

Prijavitelji, ki ne izpolnjujejo navedenih pogojev, se v nadaljevanju postopka izločijo iz ocenjevanja in vrednotenja.
Kulturna društva imajo pod enakimi pogoji prednost pri ocenjevanju in vrednotenju.



II. SPLOŠNI POGOJI VREDNOTENJA LETNEGA PROGRAMA KULTURE

2. člen
Društvo oz. sekcija se razvrsti v tisto kategorijo, za katero izpolnjuje vse pogoje. Kombinacija dveh kategorij ni možna, ne glede na to, da društvo oz. sekcija izpolnjuje določene pogoje iz ene kategorije in določene pogoje iz druge kategorije.

Če društvo oz. sekcija ne izpolnjuje pogojev nobene kategorije, se izključi iz financiranja do naslednjega proračunskega leta, če do tedaj uspe izpolniti pogoje za uvrstitev v eno izmed kategorij.
1 vaja oz. strokovno srečanje obsega 2 šolski uri. 

Za udeležbo na območni reviji in kot predlog za regijski ali državni nivo, se šteje udeležba na revijah, ki jo organizira območna enota  Javnega  sklada za kulturne dejavnosti RS  ali druga javna institucija za različne ljubiteljske kulturno umetniške dejavnosti.
Za dokazovanja članstva se preverjajo Javne objave letnih poročil Ajpes in sicer: »Dodatni podatki k izkazu poslovnega izida«, kjer so razvidni prihodki iz naslova članarine.

III. SOFINANCIRANJE REDNE DEJAVNOSTI

3. člen

VOKALNA GLASBENA DEJAVNOST 
Skupine, ki izvajajo vokalno glasbeno dejavnost, se razporedijo v štiri kategorije. 
	KATEGORIJA
	I.
	II.
	III.
	IV.

	Maks. št. vaj/leto
	100
	60
	50
	20

	Št. samostojnih koncertov na leto (skupno št. pesmi vseh nastopajočih najmanj 14)
	2
	1
	-
	-

	Skupno št. koncertnih in priložnostnih nastopov, od tega vsaj polovica v lokalni skupnosti
	6
	5
	4
	1

	Pripravljen program za koncert na nivoju lokalne skupnosti ali širše
	da
	da
	-
	-

	Število pesmi, pripravljenih za takojšnjo izvedbo na nivoju lokalne skupnosti
	7
	6
	5
	3

	Število novo naštudiranih pesmi v 1 letu (izvajane prvič ali niso bile izvajane najmanj eno leto)
	8
	7
	5
	2

	Udeležba na območni reviji pevskih zborov in predlog za regijski ali državni nivo
	da
	-
	-
	-

	Udeležba na območni reviji pevskih zborov
	-
	da
	da
	-

	Korekcijski faktor glede na doseženo kategorijo (fK)
	1,2
	0,9
	0,6
	0,3



[bookmark: _Hlk58501997]Vokalni skupini se na leto prizna maksimalno število vaj od 20 do 100, glede na uvrstitev v kategorijo, ki se ovrednotijo s 50 točkami. 

Skupina, ki šteje 25 in več članov, ima korekcijski faktor (fV) 1,0,  letne materialne stroške  v višini 2.000,00 točk ter dodatne materialne stroške v višini 800 točk.
Skupina, ki šteje 12 do 24 članov, ima korekcijski faktor (fV) 0,8, letne materialne stroške  v višini 1.500 točk ter dodatne materialne stroške v višini 600 točk.
Skupina, ki šteje do 11 članov, ima korekcijski faktor (fV) 0,5,  letne materialne stroške  višini 700 točk ter dodatne materialne stroške v višini 400 točk.
Kot dodatni materialni stroški (DMS) se štejejo prijavnine na primerjalne prireditve in substituti ter stroški korepetitorja ter se priznajo skupinam iz prve, druge in tretje kategorije.
Način izračuna točk: 
Število točk za vaje (20/50/60/100 vaj x 50 točk) se skupini korigira s faktorjem glede na velikost skupine (fV) in korekcijskim faktorjem glede na doseženo kategorijo (fK). Materialni stroški (MS) in dodatni materialni stroški (DMS) se skupini korigirajo samo s korekcijskim faktorjem glede na doseženo kategorijo (fK). 

Št. točk = (20/50/60/100 vaj x 50 točk) x fV x fK + MS x Fk (+DMS)                                                     

4. člen

INSTRUMENTALNA GLASBENA DEJAVNOST 
Skupine, ki izvajajo instrumentalno glasbeno dejavnost se razporedijo v štiri kategorije: 
	KATEGORIJA
	I.
	II.
	III.
	IV.

	Maks. št. vaj/leto
	70
	60
	50
	20

	Št. samostojnih koncertov na leto (skupno št. pesmi vseh nastopajočih najmanj 14)
	2
	1
	-
	-

	Skupno št. koncertnih in priložnostnih nastopov, od tega vsaj polovica v lokalni skupnosti
	6
	5
	4
	2

	Pripravljen program za koncert na nivoju lokalne skupnosti ali širše
	da
	da
	-
	-

	Število pesmi, pripravljenih za takojšnjo izvedbo na nivoju lokalne skupnosti
	7
	6
	5
	3

	Število novo naštudiranih pesmi v 1 letu (izvajane prvič ali niso bile izvajane najmanj eno leto)
	8
	7
	5
	2

	Udeležba na območni reviji in predlog za regijski ali državni nivo
	da
	-
	-
	-

	Udeležba na območni reviji
	-
	da
	da
	-

	Korekcijski faktor glede na doseženo kategorijo (fK)
	1,2
	0,9
	0,6
	0,3



Instrumentalni skupini se na leto prizna maksimalno število vaj od 20 do 70, glede na uvrstitev v kategorijo, ki se ovrednotijo s 50 točkami. 

Skupina, ki šteje 25 in več članov, ima korekcijski faktor (fV) 1,0,  letne materialne stroške  v višini 2.000,00 točk ter dodatne materialne stroške v višini 800 točk.
Skupina, ki šteje 12 do 24 članov, ima korekcijski faktor (fV) 0,8, letne materialne stroške  v višini 1.500 točk ter dodatne materialne stroške v višini 600 točk.
Skupina, ki šteje do 11 članov, ima korekcijski faktor (fV) 0,5,  letne materialne stroške  višini 700 točk ter dodatne materialne stroške v višini 400 točk.
Kot dodatni materialni stroški (DMS) se štejejo prijavnine na primerjalne prireditve in substituti ter se priznajo skupinam iz prve, druge in tretje kategorije.
Način izračuna točk:
Število točk za vaje (20/50/60/70 vaj  x 50 točk) se skupini korigira s faktorjem glede na velikost skupine (fV) in korekcijskim faktorjem glede na doseženo kategorijo (fK). Materialni stroški (MS) in dodatni materialni stroški (DMS) se skupini korigirajo samo s korekcijskim faktorjem glede na doseženo kategorijo (fK). 
Št. točk = (20/50/60/70 vaj x 50 točk) x fV x fK + MS x fK + DMS x fK (+DMS)

5. člen

GLEDALIŠKA DEJAVNOST 
Skupine, ki izvaja gledališko dejavnost se razporedijo v 4 kategorije.
	KATEGORIJA
	I.
	II.
	III.
	IV.

	Maks. število vaj/leto
	70
	60
	50
	20

	Št premiernih predstav v trajanju vsaj 60 minut/št. ponovitev/leto v naslednjih 2 letih
	1/4

	1/2
	1/1
	-

	Št. premier enodejanke/št. ponovitev/leto v naslednjih 2 letih
	1/4

	1/2
	1/1
	-

	Št. premier krajšega gledališkega dela/leto 
	-

	-
	1
	1

	Št. pripravljenih krajših priložnostnih nastopov: prizori/recitali (vsaj 15 min)/leto za potrebe lokalne skupnosti
	-
	-
	2
	1

	Št. pripravljenih krajših priložnostnih nastopov: prizori/recitali (vsaj 15 min)/leto za sodelovanje v širšem slovenskem prostoru 
	-
	-
	2
	1

	Udeležba na območni reviji gledaliških skupin in dosežek kvalitete regijskega nivoja/2 leti
	da
	-
	-
	-

	Udeležba na območni reviji gledaliških skupin/2 leti
	-
	da
	da
	-

	Korekcijski faktor glede na doseženo kategorijo (fK)
	1,2
	0,9
	0,6
	0,3



Vezna besedila in povezovanje prireditev se pri tem ne upoštevajo. 

Kriteriji veljajo tudi za muzikal.

Gledališki skupini se na leto prizna maksimalno število vaj od 20 do 70, glede na uvrstitev v kategorijo, ki se ovrednotijo s 50 točkami. 

Skupina, ki šteje 25 in več članov, ima korekcijski faktor (fV) 1,0,  letne materialne stroške  v višini 2.000,00 točk ter dodatne materialne stroške v višini 800 točk.
Skupina, ki šteje 12 do 24 članov, ima korekcijski faktor (fV) 0,8, letne materialne stroške  v višini 1.500 točk ter dodatne materialne stroške v višini 600 točk.
Skupina, ki šteje do 11 članov, ima korekcijski faktor (fV) 0,5,  letne materialne stroške  višini 700 točk ter dodatne materialne stroške v višini 400 točk.
Kot dodatni materialni stroški (DMS) se štejejo prijavnine na primerjalne prireditve in substituti ter se priznajo skupinam iz prve, druge in tretje kategorije.
Način izračuna točk:
Število točk za vaje (20/50/60/70 vaj x 50 točk) se skupini korigira s faktorjem glede na dosežene kategorijo (fK). Materialni stroški (MS) se skupini korigirajo s korekcijskim faktorjem glede na doseženo kategorijo (fK). 
Št. točk = (20/50/60/70 vaj x 50 točk) x fK + MS x fK (+DMS)

6. člen
PLESNA DEJAVNOST
Skupine, ki izvajajo plesno dejavnost se razporedijo v 4 kategorije.
	KATEGORIJA
	I.
	II.
	III.
	IV.

	Maks. število vaj/leto
	70
	60
	50
	20

	Št. samostojnih prireditev v trajanju najmanj 60 minut/leto
	2
	1
	-
	-

	Št. priložnostnih nastopov v lokalnem okolju ali širše/leto
	6
	5
	4
	1

	Število pripravljenih koreografij za takojšnjo izvedbo/leto
	7
	6
	5
	3

	Vsakoletna udeležba na območnem srečanju plesnih skupin 
	da
	da
	da
	-

	Dosežek kvalitete regijskega srečanja plesnih skupin/2 leti oz. udeležba na predtekmovanjih
	da
	-
	-
	-

	Korekcijski faktor glede na doseženo kategorijo (fK)
	1,2
	0,9
	0,6
	0,3



Plesni skupini se na leto prizna maksimalno število vaj od 20 do 70, glede na uvrstitev v kategorijo, ki se ovrednotijo s 50 točkami. 

Skupina, ki šteje 25 in več članov, ima korekcijski faktor (fV) 1,0,  letne materialne stroške  v višini 2.000,00 točk ter dodatne materialne stroške v višini 800 točk.

Skupina, ki šteje 12 do 24 članov, ima korekcijski faktor (fV) 0,8, letne materialne stroške  v višini 1.500 točk ter dodatne materialne stroške v višini 600 točk.
Skupina, ki šteje do 11 članov, ima korekcijski faktor (fV) 0,5,  letne materialne stroške  višini 700 točk ter dodatne materialne stroške v višini 400 točk.
Kot dodatni materialni stroški (DMS) se štejejo prijavnine na primerjalne prireditve in substituti ter se priznajo skupinam iz prve, druge in tretje kategorije.
Način izračuna točk: 
Število točk za vaje (20/50/60/70 vaj x 50 točko) se skupini korigira s faktorjem glede na velikost skupine (fV) in korekcijskim faktorjem glede na doseženo kategorijo (fK). Materialni stroški (MS) se skupini korigirajo samo s korekcijskim faktorjem glede na doseženo kategorijo (fK). 
Št. točk = (20/50/60/70 vaj x 50 točk) x fV x fK + MS x fK (+DMS)
 
7. člen

LIKOVNA DEJAVNOST 
Skupine, ki izvajajo likovno dejavnost se razporedijo v 4 kategorije.
	KATEGORIJA
	I.
	II.
	III.
	IV.

	Št. skupinskih razstav/leto (10 razl. slik, od tega 6 novih)
	4
	2
	1
	0

	Št. samostojnih razstav/leto (14 razl. slik, od tega 10 novih)
	3
	2
	1
	1

	Število organiziranih  razstav drugih avtorjev v avli občinske stavbe ali likovnih delavnic/leto
	2
	2
	1
	1

	Udeležba na območni likovni koloniji JSKD
	da
	da
	-
	-

	Udeležba na območni likovni koloniji in predlog za regijsko ali državno tematsko razstavo/2 leti
	da
	-
	-
	-

	Udeležba na strokovnih izobraževanjih
	3
	2
	1
	0

	Korekcijski faktor glede na doseženo kategorijo (fK)
	1,2
	0,9
	0,6
	0,3



Priprava scen za prireditve se ne upošteva. 

Likovni skupini se na leto  prizna maksimalno 50 strokovnih srečanj, ki se ovrednotijo s 50 točkami. 

Skupina, ki šteje 25 in več članov, ima korekcijski faktor (fV) 1,0,  letne materialne stroške  v višini 2.000,00 točk ter dodatne materialne stroške v višini 800 točk.

Skupina, ki šteje 12 do 24 članov, ima korekcijski faktor (fV) 0,8, letne materialne stroške  v višini 1.500 točk ter dodatne materialne stroške v višini 600 točk.
Skupina, ki šteje do 11 članov, ima korekcijski faktor (fV) 0,5,  letne materialne stroške  višini 700 točk ter dodatne materialne stroške v višini 400 točk.
Kot dodatni materialni stroški (DMS) se štejejo prijavnine na primerjalne prireditve in substituti ter se priznajo skupinam iz prve, druge in tretje kategorije.
Način izračuna točk: 
Število točk za strokovna srečanja (50 strokovnih srečanj x 50 točk) se skupini korigira s faktorjem glede na velikost skupine (fV) in korekcijskim faktorjem glede na doseženo kategorijo (fK). Materialni stroški (MS) se skupini korigirajo samo s korekcijskim faktorjem glede na doseženo kategorijo (fK). 
Št. točk = (50 strokovnih srečanj x 50 točk) x fV x fK + MS x fK (+DMS)

8. člen
FOTOGRAFSKA DEJAVNOST
Skupine, ki izvajajo fotografsko dejavnost se razporedijo v 4 kategorije.

	KATEGORIJA
	I.
	II.
	III.
	IV.

	Št. skupinskih razstav/leto (vsaj 5 fotografij)
	4
	2
	1
	-

	Št. samostojnih razstav/leto (vsaj 20 fotografij)
	3
	2
	1
	1

	Število razstav drugih avtorjev v avli občinske stavbe ali fotografskih delavnic/leto
	2
	2
	1
	1

	Udeležba na območni fotografski koloniji JSKD
	da
	da
	-
	-

	Udeležba na območni fotografski koloniji in predlog za regijsko ali državno tematsko razstavo/2leti
	da
	-
	-
	-

	Udeležba na strokovnih izobraževanjih
	3
	2
	1
	0

	Korekcijski faktor glede na doseženo kategorijo (fK)
	1,2
	0,9
	0,6
	0,3



Priprava scen za prireditve se ne upošteva. 

Fotoskupini se na leto  prizna maksimalno 20 strokovnih srečanj, ki se ovrednotijo s 50 točkami. 

Skupina, ki šteje 25 in več članov, ima korekcijski faktor (fV) 1,0,  letne materialne stroške  v višini 2.000,00 točk ter dodatne materialne stroške v višini 800 točk.

Skupina, ki šteje 12 do 24 članov, ima korekcijski faktor (fV) 0,8, letne materialne stroške  v višini 1.500 točk ter dodatne materialne stroške v višini 600 točk.
Skupina, ki šteje do 11 članov, ima korekcijski faktor (fV) 0,5,  letne materialne stroške  višini 700 točk ter dodatne materialne stroške v višini 400 točk.
Kot dodatni materialni stroški (DMS) se štejejo prijavnine na primerjalne prireditve in substituti ter se priznajo skupinam iz prve, druge in tretje kategorije.
Način izračuna točk: 

Število točk za strokovna srečanja (20 strokovnih srečanj x 50 točk) se skupini korigira s faktorjem glede na velikost skupine (fV) in korekcijskim faktorjem glede na doseženo kategorijo (fK). Materialni stroški (MS) se skupini korigirajo samo s korekcijskim faktorjem glede na doseženo kategorijo (fK). 

Št. točk = (50 strokovnih srečanj x 50 točk) x fV x fK + MS x fK (+DMS)

9. člen
DEJAVNOST ŠOLSKEGA KULTURNEGA DRUŠTVA
Šolsko kulturno društvo mora za financiranje po tem pravilniku izpolnjevati naslednje kriterije:
· skupina mora v sezoni imeti najmanj 5 nastopov v trajanju minimalno 15 minut,
· skupina mora imeti pripravljen program za potrebe izvajanja na območju lokalne skupnosti.
Skupina prejme za delovanje 250 točk.
Če skupina izvede nastop v okviru šolskih dejavnosti, le-ta ni predmet sofinanciranja.


10. člen
JUBILEJI DRUŠTEV IN SKUPIN
Jubileji kulturnih društev in skupin v okviru društva se ovrednotijo od 10 let naprej s 1.000 točkami za vsako desetletno delovanje. Upoštevajo se obletnice, ki so mnogokratnik števila 10, od 25 obletnice naprej pa mnogokratnik števila 5.
11. člen

ORGANIZACIJA IN IZVEDBA PRIREDITEV KRAJEVNEGA POMENA

S 400 točkami se ovrednotijo proslave, ki jih društvo organizira in izvede v kraju ob kulturnem in občinskem prazniku, prireditve krajevnega pomena ali tradicionalne prireditve v dogovoru/na zaprosilo občine.

Z 800 točkami se ovrednoti prireditev krajevnega pomena ali tradicionalna prireditev, ki jo organizira in izvede društvo s svojim programom v kraju, na kateri sodeluje najmanj 5 nastopajočih skupin (iz lokalne skupnosti ali širše) iste dejavnosti. Priznata se največ 2 takšni prireditvi na leto. 
12. člen

SOFINANCIRANJE PROJEKTOV

Posebni projekti niso predmet aktivnosti, ki jih mora društvo izvesti v okviru redne dejavnosti. Projekt mora imeti za Občino 2 kulturni, umetniški, zgodovinski značaj ipd. in mora biti izveden kot projekt ljubiteljske kulturne dejavnosti in ne marketinško. Gre za posamezne kulturne projekte, ki so v interesu občine, kažejo vsebinsko učinkovitost in imajo promocijski pomen za občino. Izbor projektov ter višino sofinanciranja določi po oceni in predlogu komisije  za vodenje postopka in izvedbo javnega razpisa občinska uprava.

Upravičenec do dodelitve sredstev za sofinanciranje projekta je vlagatelj, ki v preteklem letu ni prejel sredstev za sofinanciranje projekta na podlagi Javnega razpisa za sofinanciranju programov in dejavnosti na področju ljubiteljske kulture  v Občini 2.

Prednost imajo projekti, ki imajo za občino večji pomen, kot npr.:
· enotne obleke: nakup enotnih oblek se sofinancira pod pogojem, da obleke ostanejo v lasti društva in se za druge namene ne uporabljajo. Sofinancirajo se skupini, ki deluje najmanj 10 let in izpolnjuje zahteve ene izmed kategorij za svojo dejavnost. Pravico do sofinanciranja lahko skupina uveljavlja pod navedenimi pogoji vsakih 10 let. V enem proračunskem letu se lahko nabava oblek sofinancira le eni skupini. Prednost imajo tisti, katerih oblačila so najstarejša.
· instrumenti: nakup instrumentov se sofinancira pod pogojem, da instrumenti ostanejo v lasti društva in se za druge namene ne uporabljajo. Sofinancirajo se skupini, ki deluje najmanj 10 let in izpolnjuje zahteve ene izmed kategorij za svojo dejavnost. Pravico do sofinanciranja lahko skupina uveljavlja pod navedenimi pogoji vsakih 10 let. V enem proračunskem letu se lahko nabava instrumentov sofinancira le eni skupini. Prednost ima tista skupina, ki s strani občine najdlje ni prejela sredstev za nakup instrumentov.
· avdio in video snemanja: do sofinanciranja je upravičena sekcija društva ali društvo, ki po oceni ocenjevalne komisije z izjemno kakovostjo ljubiteljsko kulturo Občine 2 lahko predstavlja v širšem medijskem okolju. V enem letu se sofinancira največ en projekt. Prednost ima kakovost programa in snemalnega gradiva.
· gostovanja v tujini: se sofinancirajo, če so namenjena zgolj promociji Občine 2 in Slovenije. Če so organizirana na željo drugih, se financirajo iz sredstev organizatorja.
Društvo oz. skupina, ki je zaradi neizpolnjevanja pogojev ni možno uvrstiti v nobeno kategorijo, zgolj do sofinanciranja projektov ni upravičena.
13. člen

NAGRADE IN TEKMOVANJA

Za posebne dosežke se sekcijam v okviru društev ali društvom za dosežene izjemne rezultate na regijskih, državnih in mednarodnih tekmovanjih v tujini prizna 700 točk za doseženo 1.mesto, 600 točk za doseženo 2. mesto, 500 točk za doseženo 3. mesto in dodatnih 200 točk za posebna priznanja.
Za sodelovanje na mednarodnih festivalih v tujini se sekcijam v okviru društev ali društvom prizna 1.000 točk za posamezno udeležbo. 
Če društvo ali sekcija na posameznem tekmovanju doseže uvrstitev v kategorijo bronastega, srebrnega, zlatega ali posebnega priznanja, se upošteva dosežek z največ točkami.

STATUS PRAVNE OSEBE ZASEBNEGA PRAVA V JAVNEM INTERESU NA PODROČJU KULTURE
Kulturnim društvom, ki imajo status pravne osebe zasebnega prava v javnem interesu na področju kulture, se prizna 300 točk. 


Št………………………….. 
Kraj, dne ……………..


 Župan 

